armvectores/hy_wikipedia_2023 huggingface dataset:
Իլհան Սելչուք

Իլհան Սելչուք (մարտի 11, 1925(1925-03-11), Այդին, Թուրքիա - հունիսի 21, 2010(2010-06-21), Ստամբուլ, Թուրքիա), հայկական ծագմամբ թուրք իրավաբան, լրագրող, գրող, վիպասան և խմբագիր։


== Կենսագրություն ==
Սելչուքը ծնվել է 1925 թվականին, Թուրքիայի արևմտյան Այդընի մարզում։ Նրա հայուհի մայրը թաքցնում էր իր հայկական արմատները։ 1950 թվականին Իլհանը Ստամբուլի համալսարանում ստացել է իրավագիտական կրթություն։ Ավարտելուց հետո սկսել է գրել ամսագրերի և թերթերի համար։ Նա նաև հեղինակել է բազմաթիվ գրքեր և վեպեր։ Նրա ստեղծագործություններից են՝ Ağlamak ve Gülmek (Ծիծաղ և լաց), Japon Gülü (ճապոնական վարդ ), Ziverbey Köşku (Զիվերբեյ առանձնատուն), Güzel Amerikalı ( Գեղեցիկ ամերիկացին) և Düşünüyorum Öyleyse Vurun (Ես մտածում եմ, հետևաբար կրակիր ինձ)։
Սելչուքը եղել է «Yön» քաղաքական ամսագրի համահիմնադիրը, որը շրջանառության մեջ է եղել 1961-1967 թվականներին։ 1971 թվականի թուրքական պետական հեղաշրջումից հետո նա ձերբակալվել և խոշտանգվել է Զիվերբեյի առանձնատանը։
Սելչուքը թուրքական «Ջումհուրիյեթ» աշխարհիկ օրաթերթի գլխավոր խմբագիրն էր։ 2008 թվականի մարտի 21-ին նա կալանավորվել է «Էրգենեկոնի» հետաքննության շրջանակներում։
Գործընկերներն ու ընդդիմադիր քաղաքական գործիչները, այդ թվում՝ Ժողովրդահանրապետական կուսակցության առաջնորդ Քեմալ Քըլըչդարօղլուն, քննադատել են Սելչուքի ձերբակալությունն ու հետաքննությունը՝ մեղադրելով, որ դա արվում է վերջինիս առողջության վատթարացման և նրա մահվան համար։ Հաջորդ օրը Սելչուքն ազատ է արձակվել և դատարանի առաջ կանգնել առանց կալանավորման։
Իլհան Սելչուքը մահացել է 2010 թվականի հունիսի 21-ին, Ստամբուլում, 85 տարեկան հասակում։ Նա 2010 թվականի հունվարի 24-ին գլխուղեղի իշեմիկ հիվանդության և ինսուլտի բուժման համար հոսպիտալացվել էր «Vehbi Koç» հիմնադրամի ամերիկյան հիվանդանոց։ Սելչուկը թաղվել է Նևշեհիրի Հաջըբեկթաշ թաղամասում իր եղբոր՝ Թուրհան Սելչուքի կողքին։


== Ծանոթագրություններ ==
Լյուդմիլա Սմիռնովա

Լյուդմիլա Սմիռնովա (ռուս.՝ Людмила Станиславовна Смирнова, հուլիսի 21, 1947(1947-07-21), Լենինգրադ, ՌԽՖՍՀ, ԽՍՀՄ), խորհրդային գեղասահորդուհի, հանդես է եկել զուգասահքում։ Անդրեյ Սուրայկինի հետ զույգ կազմելով՝ 1972 թվականին Սապորոյում կայացած Ձմեռային օլիմպիական խաղերում դարձավ արծաթե մրցանակակիր, եռակի  արծաթե մրցանակակիր՝ աշխարհի, եռակի արծաթե մրցանակակիր՝ Եվրոպայի առաջնություններում։ Ալեքսեյ Ուլանովի հետ կազմելով պարազույգ՝ դարձել է աշխարհի կրկնակի արծաթե մրցանակակիր և մրցանակակիր՝ Եվրոպայի առաջնություններում։ ԽՍՀՄ սպորտի վաստակավոր վարպետ, Ռուսաստանի սպորտի վաստակավոր վարպետ։ Ներկա պահին՝ մարզիչ։ 2013 թվականին նրան շնորհվել է Ռուսաստանի վաստակավոր մարզիչի կոչում։
Գեղասահքով սկսել է զբաղվել 1955 թվականից։ Հանդես է եկել՝ ներկայացնելով «Սպարտակը» (մարզական ընկերություն) (Լենինգրադ), մարզվել է Վիկտոր Կուդրյավցևի ղեկավարությամբ։ 1968 թվականին ընդգրկվել է ԽՍՀՄ հավաքականի կազմում։


=== Սպորտային կարիերայի ավարտից հետո ===
1974-1980՝ մենապարուհի լենինգրադյան պետական բալետ սառույցի վրա թատրոնում
1980-1988՝ «Холидэй он айс» պրոֆեսիոնալ սառույցի վրա բալետի մենապարուհի
Մարզիչ Հոբելյանական մարզահամալիրում (Սանկտ Պետերբուրգ)
Գեղասահքի մարզադպրոցի տնօրեն
Ներկա պահին՝ «Династия» գեղասահքի մարզադպրոցի տնօրենն ու մարզիչը


=== Կրթություն ===
Ավարտել է Պ. Ֆ. Լեսգաֆտի անվան ֆիզիկական կուլտուրայի, սպորտի և առողջապահության ազգային պետական համալսարանը և Լենինգրադի Գերցենի անվան մանկավարժական ինստիտուտը։


=== Ընտանիք ===
1972 թվականին Սապորոյում կայացած Ձմեռային օլիմպիական խաղերից հետո Լ. Սմիռնովան զույգ կազմեց Ալեքսեյ Ուլանովի հետ, ում հետ էլ շուտով ամուսնացավ։ Որդին՝ Նիկոլայ Ուլանովը, գեղասահքի սպորտի վարպետ է։ 10 տարի շարունակ եղել է «Holiday on Ice» և «Disney on ice» սառցե շոուների մենակատար։ Աղջիկը՝ Իրինա Ուլանովան, նույնպես գեղասահքի սպորտի վարպետ է, ով զուգասահքում փորձել է իր ուժերը Ալեքսանդր Սմիռնովի և Մաքսիմ Տրանկովի հետ։ Սպորտում մեծ հաջողությունների չհասնելով՝  Իրինան ավարտեց իր կարիերան և 6 տարի շարունակ հանդես է եկել «Disney on ice» շոուում։ Ներկա պահին մոր հետ որպես մարզիչ աշխատում է «Династия» գեղասահքի դպրոցում։


=== Պարգևներ ===
Մեդալ «Աշխատանքային արիության համար»  (03.03.1972)


=== Ելույթների արդյունքները ===
Ա. Սուրայկինի հետԱ. Ուլանովի հետ


== Ծանոթագրություններ ==


== Արտաքին հղումներ ==
Pairs on ice: Л. Смирнова/А. Сурайкин Archived 2007-10-07 at the Wayback Machine.
Профиль Л. Смирновой на сайте Школы фигурного катания «Династия»
Профиль на сайте В. Соловьёва
Քերփիչլուղ

Քերփիչլուղ, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ռուզաննա Հակոբյան

Ռուզաննա Խաչիկի Հակոբյան (հունվարի 1, 1972(1972-01-01), Կամո, Հայկական ԽՍՀ, ԽՍՀՄ), հայ իրավաբան, Գավառի պետական համալսարանի ռեկտոր։


== Կրթություն ==
1979-1989 թթ. - սովորել և ոսկե մեդալով ավարտել է Կամոյի Հովհաննես Սարուխանյանի անվան թիվ 1 միջնակարգ դպրոցը։
1989-1993 թթ. - սովորել և գերազանցության դիպլոմով ավարտել է ԵՊՀ իրավաբանական ֆակուլտետը։
1993-1996 թթ. - սովորել և ավարտել է ԵՊՀ իրավաբանական ֆակուլտետի ասպիրանտուրան։ Իրավաբանական գիտությունների թեկնածու (1999)։ Դոցենտ (2003)։
2005-2008 թթ. - սովորել և ավարտել է ՀՀ պետական կառավարման ակադեմիայի դոկտորանտուրան։ Իրավաբանական գիտությունների դոկտոր (2012)։ Երկու մենագրության, երեք մեթոդական ուղեցույցերի և շուրջ 60 գիտական հոդվածների հեղինակ։
Վերապատրաստվել է Մոսկվայում, Բեռլինում, Սկոպիեում, Սան Ֆրանցիսկոյում։


== Աշխատանքային գործունեություն ==
1995 թվականից - Դասավանդում է Գավառի պետական համալսարանում։
2002 թ. - ՀՀ պետական կառավարման ակադեմիայի գիտահետազոտական բաժնի վարիչ, «Իրավունքի և օրենսդրական գործընթացի» ամբիոնի դոցենտ։
2002-2005 թթ. - ՀՀ Նախագահի աշխատակազմի պետաիրավական վարչության գլխավոր մասնագետ,։
2003-2006 թթ. - Ռուս-Հայկական (Սլավոնական) պետական համալսարանի իրավաբանական ֆակուլտետի դեկան։
2006 թ. մայիսին ընտրվել է Գավառի պետական համալսարանի ռեկտոր։
2011 թ. մայիսի 20-ին վերընտրվել է Գավառի պետական համալսարանի ռեկտորի պաշտոնում։


== Պարգևներ և կոչումներ ==
Ռուս-Հայկական (Սլավոնական) պետական համալսարանի պատվավոր պրոֆեսոր (2006)։
ՀՀ կրթության և գիտության նախարարության պատվոգիր։
ՀՀ պաշտպանության նախարարության Երկրորդ բանակային կորպուսի պատվոգիր։
Մոսկվայի Լոմոնոսովի անվան պետական համալսարանի հոբելյանական ոսկե հուշամեդալ։
«Մանկավարժական համալսարան» մեդալ։
Հայաստանի պետական ագրարային համալսարանի ոսկե հուշամեդալ։
Ֆրիտյոֆ Նանսենի ոսկյա հուշամեդալ։Ամուսնացած է, ունի երկու զավակ։ Անկուսակցական է։ Տիրապետում է ռուսերեն և անգլերեն լեզուներին։


== Ծանոթագրություններ ==
Անդրեա Դեմիրովիչ

Անդրեա Դեմիրովիչ (չեռնոգորերեն՝ Андреа Демировић, հունիսի 17, 1985(1985-06-17), Պոդգորիցա, Չեռնոգորիա), չեռնոգորացի երգչուհի։
2009 թվականին Just Get Out of My Life ներկայացրել է Չեռնոգորիան Եվրատեսիլ 2009 երգի մրցույթում և կիսաեզրափակիչ փուլում զբաղեցրել է 11-րդ հորիզոնականը, ինչը թույլ չի տվել, որ նա հանդես գա նաև եզրափակիչ փուլում
։


== Ծանոթագրություններ ==


== Արտաքին հղումներ ==
https://web.archive.org/web/20090206121826/http://www.limark.net/html/index.php?categoryid=3&langid=1
Video for The Queen of the Night
Video for Oblak od Ljubavi
Video for Nisi ti Kriv
Էլեկտրածին սարք

Էլեկտրածին սարք, էլեկտրաֆոր, էլեկտրական լիցքի ստացման ցուցադրական սարք։ Հայտնագործել է Ալեսանդրո Վոլտան։ Կազմված է էբոնիտե (Վոլտայի փորձերում՝ խեժե) և մեկուսիչ բռնակով մետաղե սկավառակներից։ Մետաղե սկավառակը դրվում է մորթիով շփելու հետևանքով բացասական լիցքավորված էբոնիտե սկավառակի վրա։ Մետաղի՝ դեպի էբոնիտե սկավառակն ուղղված մակերևույթի վրա մակածվում է դրական, իսկ հակառակ երեսին՝ բացասական լիցք։ Հողանցումից հետո մետաղե սկավառակի վրա մնացած դրական լիցքը փոխանցվում է որևէ հաղորդիչի։
Gloria (ալբոմ)

Gloria, Օկեան Էլզի խմբի հինգերորդ ստուդիական ալբոմը, որը թողարկվել է 2005 թվականի սեպտեմբերի 22-ին։


== Ալբոմի մասին ==
Թողարկվելուց վեց ժամ հետո ալբոմը դարձել է պլատինե` ունենալով արդեն 100 հազար վաճառված պատճեն։
Ալբոմը ներառում է 12 նոր երգեր, որոնցից երկուսը` «Без бою» և «Вище неба», ամիսներ շարունակ հնչել են ռադիոյում և հեռուստատեսությամբ։
Այս ալբոմը տարբերվում է նախորդ ալբոմներից, քանի որ խմբի երեք անդամները լքել էին խումբը։
2005 թվականի աշնանը Ուկրաինայում խումբը հաջող շրջագայություն ունեցավ, որը սկսվեց և ավարտվեց Կիևի սպորտի պալատում։


== Երգացանկ ==
Перша пісня (3:45) — (հայերեն՝ Առաջին երգ)
Ти i я (3:29) — (հայերեն՝ Դու և ես)
Вище неба (3:59) — (հայերեն՝ Երկնքից բարձր)
Сонце сідає (3:10) — (հայերեն՝ Արևը մայր է մտնում)
Ніколи (3:19) — (հայերեն՝ Երբեք)
Тінь твого тіла (3:15) — (հայերեն՝ Քո մարմնի երանգը)
Без бою (4:19) — (հայերեն՝ Առանց մարտի)
Gloria (3:26) — (հայերեն՝ Գլորյա)
Відчуваю (4:16) — (հայերեն՝ Զգում եմ)
Ікони не плачуть (4:12) — (հայերեն՝ Սրբապատկերները չեն արտասվում)
Як останній день (2:54) — (հայերեն՝ Ինչպես վերջին օրը)
Не питай (2:37) — (հայերեն՝ Մի հարցրու)


== Ստեղծագործական կազմը ==
Սվյատոսլավ Վակարչուկ — վոկալ, դաշնամուր
Պյոտր Չերնյավսկի — կիթառ, բեք վոկալ
Դենիս Դուդկո — բաս կիթառ, բեք վոկալ
Միլոշ Էլիչ — դաշնամուր, սինթեզ, էլեկտրո դաշնամուր, երգեհոն, բեք վոկալ
Դենիս Գլինին — հարվածային գործիքներ, բեք վոկալ Հրավիրված երաժիշտներ 

Օլգա Նեկա, Լիդյա Թութուոլա — բեք վոկալ
Միլոշ Պունե — ակորդեոն
Կիրիլ Շարափով, Թարաս Յարոփուդ, Անդրեյ Չոպ, Յուրի Պոգորեցկի - «Կոլեգիա»» լարային քառյակ
Ալեքսանդր Բերեգովսկի - պերկուսիա
Ալեքսանդր Պրեշբա, Արտյոմ Լեյսման, Իվան Բոնդարև, Ալեքսանդր Կուտև -«պղնձե» խումբ
Վիտալի Թելեզին - չելեստա, tubular bell
Կիևի ֆիլհարմոնիկ նվագախումբ


== Արտաքին հղումներ ==
«Gloria» ալբոմը երկրպագուների կայքում Archived 2009-01-27 at the Wayback Machine.
Վակարչուկի երկրպագուների կայք(չաշխատող հղում)


== Ծանոթագրություններ ==
Տոլուդ

Տոլուդ  (ռուս.՝ Три сестры), գետ Ռուսաստանում, հոսում է Կամչատկայի երկրամասում։ Գետի երկարությունը 33 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սաելիսես դե Մայորգա

Սաելիսես դե Մայորգա (իսպ.՝ Saelices de Mayorga), մունիցիպալիտետ Իսպանիայում, որը մտնում է Կաստիլիա և Լեոն ինքնավար համայնքի կազմում գտնվող Վալյադոլիդ նահանգի մեջ։ Մունիցիպալիտետը գտնվում է Տերա դե Կամպոս շրջանի (կոմարկի) կազմում։ Զբաղեցնում է 15,84 կմ² մակերես։ Ըստ 2010 թվականի մարդահամարի տվյալների՝ բնակչությունը 141 մարդ է։ Հեռավորությունը նահանգի վարչական կենտրոնից 141 կմ է։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Նովոխրեշչատիկ (Նեկլինովսկի շրջան)

Նովոխրեշչատիկ (ռուս.՝ Новохрещатик), գյուղ (խուտոր) Ռուսաստանի Ռոստովի մարզի Նեկլինովսկի շրջանում։ Մտնում է Ֆեդերովսկի գյուղական համայնքի կազմի մեջ։
Գանթիադի (Դմանիսի շրջան)

Գանթիադի (վրաց.՝ განთიადი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1060 մետր բարձրության վրա։ Շրջկենտրոն Դմանիսից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 544 մարդ։


== Ծանոթագրություններ ==
Մոլենշար

Մոլենշար (ֆր.՝ Molinchart), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան-1 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը 02489։


== Բնակչություն ==
2010 թվականի տվյալներով՝ համայնքի բնակչությունը կազմում է 317 մարդ։


== Տնտեսություն ==
2010 թվականին համայնքի 317 աշխատունակ (15-64 տարեկան) բնակիչներից 169-ը տնտեսապես ակտիվ էին, 48-ը՝ ոչ ակտիվ (ակտիվության ցուցանիշը կազմել 77,9%, 1999 թվականին եղել է 76,9%)։ 169 տնտեսապես ակտիվ բնակիչներից աշխատում էին 159-ը (85 տղամարդ և 74 կին), գործազուրկ էին 10 մարդ (6 տղամարդ 4 կին)։ 48 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 22-ը՝ թոշակառուներ, 31-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ - Մոլշենար (ֆր.)
Ուստրեկա (գյուղ, Ստարոռուսկի շրջան)

Ուստրեկա (ռուս.՝ Устрека), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Праздник на улице 36

«Праздник на улице 36» (թարգմ.՝ «Խնջույք՝ 36 փողոցում»), ղազախ ռեփ-կատարող Սկրիպտոնիտի երկրորդ ստուդիական ալբոմն է, որը թողարկվել է 2017 թվականի մայիսի 24-ին՝ «Gazgolder» լեյբլի միջոցով։ «Праздник на улице 36»-ը «Уроборос: Улица 36 /Зеркала» ալբոմի պրիկվելն է։


== Պատմություն ==
Սկզբնապես պլանավորված էր, որ Սկրիպտոնիտի երկրորդ ալբոմը կթողարկվի դեբյուտային ալբոմի հետ՝ նույն օրը։ Meduza պարբերականի հետ հարցազրույցում Սկրիպտոնիտը հավաստիացրել է, որ գրեթե ավարտված ալբոմը, որը կոչվում է 3P, պետք է թողարկվի 2016 թվականի հունվարին, բայց ինչ-ինչ պատճառներով ալբոմը չի թողարկվել ժամանակին։ Դրանից հետո հայտարարվել է, որ Սկրիպտոնիտի երկրորդ ստուդիական ալբոմը կկոչվի «Отель „Эверест“»:
2016-ի դեկտեմբերի 4-ին, Սկրիպտոնիտը թողարկում է տեսահոլովակ՝ «Витамин» երգի համար, որում նաև ներկայացվել է հատված «Напомни»-ից։
2017 թվականի մարտին The Flow-ին տված հարցազրույցում Սկրիպտոնիտն իր այն ժամանակվա երկրորդ ալբոմը որակել է որպես «կոկաին», մինչդեռ դեբյուտ ալբոմը նկարագրվել է որպես «հարբեցող»։
Ալբոմի թողարկումից մի քանի ժամ առաջ թողարկվել են «Outro» երգը և Սկրիպտոնիտի`«Вечеринка» և Jillzay-ի «Бар „2 лесбухи“» երգերի կրկնակի տեսահոլովակները։
2017-ի մայիսի 24-ին ITunes Store-ում թողարկվել է Սկրիպտոնիտի «Праздник на улице 36» ալբոմը։ Ձայնագրությանը մասնակցում էին Jillzay-ից գործընկերներ` 104, Niman-ը, Benz-ը, ինչպես նաև Բաստան և Նադեժդա Դորոֆեևան՝ «Վրեմյա ի Ստեկլո» խմբից։
Ալբոմի շնորհանդեսը տեղի է ունեցել 2017 թվականի մայիսի 26-ին, Սանկտ Պետերբուրգի A2 ակումբում։


== Ալբոմի գնահատում և հաջողություններ ==
2017-ի մայիսի վերջին, Газета.Ru հրատարակությունը Սկրիպտոնիտի ալբոմը դասել է ամսվա լավագույն թողարկումների շարքին. «Սկավառակը ոճային առումով այնքան էլ տարբեր չէ, բայց միևնույն ժամանակ դրա ոճը որոշել հնարավոր չէ»։

2017-ի վերջին ալբոմը ռուսական երաժշտության մեջ ամենատարածված ալբոմների շարքում զբաղեցրել է Apple Music-ի և iTunes-ի աղյուսակում երրորդ շարքը։ The Flow պորտալը ալբոմը անվանել է 2017 թվականի յոթերորդ լավագույն ալբոմ։


== Երգերի ցուցակ ==


== Ծանոթագրություններ ==


== Արտաքին հղումներ ==
««Вышел второй альбом Скриптонита Праздник на улице 36»»։ the-flow.ru։ 2017-05-24։ Վերցված է 2017-05-24 
«Разбор альбома «Праздник на улице 36»»։ fastfoodmusic.ru։ 2017-05-30։ Արխիվացված է օրիգինալից 2017-06-06-ին։ Վերցված է 2017-07-29
Էստոնիայի ավիացիայի ակադեմիա

Էստոնիայի ավիացիոն ակադեմիա (էստ․՝ Eesti Lennuakadeemia)․ Էստոնիայի պետական բարձրագույն ուսումնական հաստատություն։ Տեղակայված է Տարտու քաղաքում։ Ակադեմիայում պատրաստում են ապագա օդաչուների և ավիացիայի մասնագետների։ Նախկին անվանումն է Տարտույի պետական քոլեջ (էստ․՝ Tartu Lennukolledž), վերանվանվել է 2008 թվականի սեպտեմբերի 1-ին։ Հիմնադրվել է 1993 թվականի սեպտեմբերի 13-ին։ Ունի 300 ուսանող, որոնց յուրաքանչյուր տարի միանում են 60-70 երիտասարդ։ Ուսանողների թվում կան նաև աղջիկներ, որոնք կազմում են ընդհանուրի 15 %-ը։

		
		
		
		


== Արտաքին հղումներ ==
Ակադեմիայի պաշտոնական կայք(չաշխատող հղում)


== Ծանոթագրություններ ==
Մոջո

Մոջո (իտալերեն՝ Moggio), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 513 մարդ (2008 թ.), բնակչության խտությունը 38 մարդ/կմ² է։ Զբաղեցնում է 13 կմ² տարածք։ Փոստային ինդեքսն է՝ 23817, հեռախոսային կոդը՝ 0341։
Բնակավայրի բարեխոս է համարվում Սուրբ Սան Ֆրանցեսկոն (San Francesco)։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0341 996114
Էլեկտրոնային փոստ՝ info@comune.moggio.lc.it
Պաշտոնական կայք՝ http://www.comune.moggio.lc.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վիդրիխա (Մարալիխայի վտակ)

Վիդրիխա (ռուս.՝ Выдриха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բարնաուլկա գետի աջ ափով՝ 42 կմ հեռավորության վրա։ Գետի երկարությունը 32 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009754
Հիդրոլոգիական ուսումնասիրությունների կոդը - 115100975
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պերեորկի

Պերեորկի (ուկրաիներեն՝ Переорки), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1400 թվականին։
2001 թվականի տվյալներով Պերեորկի գյուղում բնակվում էր 754 մարդ։ Բնակավայրը զբաղեցնում է 1,3 կմ² տարածք։ Բնակչության խտությունը կազմում էր 580 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կակոալի գավառ

Կակոալիի գավառ (պորտ.՝ Microrregião de Cacoal), գավառ Բրազիլիայում, մտնում է Ռոնդոնիա նահանգի մեջ։ Մտնում է Վոստոկ նահանգի մեջ։ Բնակչությունը կազմում է 237 645 մարդ 2006 թվականի տվյալով։ Զբաղեցված տարածքը 24 525,997 կմ²։ Բնակչության խտությունը 9,7 մարդ/կմ²։


== Գավառի կազմ ==
Գավառի կազմի մեջ են մտնում հետևյալ համայնքները.

Ալտա Ֆլորեստա դ’Ուեստի
Ալտու Ալեգրի դուս Պարեսիս
Կակոալ
Կաստանեյրաս
Էսպիգան դ’Ուեստի
Ռոլին դի Մորա
Սանտա Լուզիա դ’Ուեստի
Բերենբերգ (հրաբուխ)

Բերենբերգ (նորվ.՝ Beerenberg), ամենահյուսիսային գործող հրաբուխը աշխարհում։ Գտնվում է նորվեգական Յան-Մայն կղզու հյուսիս-արևելքում։
Բերենբերգը իրենից ներկայացնում է ստրատոհրաբուխ և պատված է սառցադաշտերով։ Ծովի մակարդակից բարձր է 2277 մ։ Խառնարանի տրամագիծը 1 կմ է։ Այն երկար ժամանակ համարվում էր հանգած, սակայն սկսեց ակտիվության նշաններ ցույց տալ 1970 թ.-ից։ Վերջին ժայթքումը տեղի է ունեցել 1985 թ.-ին։
Բերենբերգ նորվեգերենից թարգմանած նշանակում է «Արջի լեռ»։


== Ծանոթագրություններ ==


== Արտաքին հղումներ ==
Volcano Live — John Search
Volcano World — Oregon State University
Peakbagger.com
Peakware.com Archived 2015-10-17 at the Wayback Machine.
Բրենբերգի նկարը և նկարագիրը: Archived 2005-10-13 at the Wayback Machine.
Остров Ян-Майен Archived 2011-07-22 at the Wayback Machine.
41

41 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 41 թվականն է, 
I դարի 41-րդ տարին։


== Դեպքեր ==


== Ծնունդներ ==


== Մահեր ==
Հունվարի 24 - Միլոնիա Ցեզոնիա, Կալիգուլայի չորրորդ կինը, նրա միակ դստեր մայրը
Թամո Դավթյան

Թամո (Թովմաս) Հարությունի Դավթյան [մոտ 1847 թվական, գյուղ Ճախրական, Արևմտյան Հայաստան — 1940, գյուղ Վերին Ղարաղոյմազ (այժմ՝ Հայաստանի Թալինի շրջանի Վերին Սասնաշեն գյուղ)], «Սասնա ծռեր»-ի վիպասաց։ Գրաճանաչ չի եղել։ 1915 թվականին գաղթել է Արևելյան Հայաստան։ Դավթյանից 1932 թվականին գրառվել են վեպի մի պատում և «Մուշեղի պատմություն» վիպական զրույցը (գրառող՝ Կ. Մելիք-Օհանջանյան)։ Դավթյանի պատումը բաղկացած է 4 ճյուղից։ Իբրև Սասնո դասական պատումի հազվադեպ նմուշ ունի ավանդական նկարագիր և բանագիտական արժեք։


== Գրականություն ==
Սասնա ծռեր, հ․ 2, մաս 1, Ե․, 1944։


== Ծանոթագրություններ ==
Սելահաթին Փաշալը

Սելահաթին Փաշալը (թուրքերեն՝ Selahattin Paşalı, փետրվարի 2, 1990(1990-02-02), Բոդրում, Մուղլայի մարզ, Թուրքիա), թատրոնի և կինոյի թուրք դերասան։


== Կենսագրություն ==
Սելահաթին Փաշալըն ծնվել է 1990 թվականի փետրվարի 2-ին Բոդրումում։ 14 տարեկանում միացել է Դարյուշաֆաքա բասկետբոլային ակումբին և եղել թիմի ավագը։ Բուդապեշտում Փաշալըն սովորել է արվեստի կառավարում։ Ավելի ուշ, դերասանական կուրսեր է ստացել Craft Atölye-ում։ Իր հեռուստատեսային առաջնախաղն ունեցել է 2017 թվականին՝ նկարահանվելով Show TV-ով հեռարձակված Սրտի զարկ հեռուստասերիալում։ Հաջորդ տարի նկարահանվել է «Բավարար է մի հույս» հեռուստասերիալում։ 2019 թվականին նկարահանվել է «Հետք» հեռուստասերիալում, որը հեռարձակվել է Kanal D հեռուստաընկերությամբ։ 2020 թվականին երկրորդական դեր է մարմնավորել «Բաբելոն» հեռուստասերիալում։ Այնտեղ նրա խաղընկերներն են եղել Հալիթ Էրգենչը, Ասլը Էնվերը, Նուր Ֆեթթահօղլուն և Օզան Գյուվենը։ Փաշալըն առավել հայտնի դարձավ «Սեր 101» հեռուստասերիալում իր մարմնավորած դերի համար։ Netflix սթրիմինգային ցանցով հեռարձակված հեռուստասերիալում Փաշալըն մարմնավորել է Օսմանի դերը։ Ներկայումս նկարահանվում է «Օմեր» հեռուստասերիալում։
Հեռուստասերիալներից զատ նկարահանվել է նաև ֆիլմում։ «Կեսգիշերը Փերա փելեսում» ֆիլմում մարմնավորել է Հալիթի դերը։


== Ֆիլմագրություն ==


=== Հեռուստասերիալներ ===


=== Ֆիլմեր ===


=== Netflix ===


== Անձնական կյանք ==
2022 թվականին ամուսնացել է Լարա Թյումերի հետ։ Զույգն ունի մեկ երեխա։


== Ծանոթագրություններ ==


== Արտաքին հղումներ ==
Selahattin Paşalı Internet Movie Database կայքում
Սելահաթին Փաշալը Ինստագրամում
Գյուլլու

Գյուլլու, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 12 կմ արևելք՝ լեռնալանջի վրա։


== Բնակչություն ==
1877 թվականին ուներ 6, իսկ 1909 թվականին՝ 10 տուն թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոզլովկա (գյուղ, Պավլովսկի շրջան)

Անվան այլ կիրառումների համար տե՛ս՝ ԿոզլովկաԿոզլովկա (ռուս.՝ Козловка), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կակոնգո

Կակոնգո (պորտ.՝ Cacongo, հայտնի է որպես Լանդանա (պորտ.՝ Lândana), Մալեմբա (պորտ.՝ Malemba) կամ Մալեմբո (պորտ.՝ Molembo)), քաղաք և մունիցիպալիտետ Անգոլայի Կաբինդայի հյուսիսում։


== Պատմություն ==
Կակոնգոյի թագավորության ծագումն ու վաղ պատմությունն անհայտ են։ Կակոնգոն առաջին անգամ հիշատակվել է 1535 թվականին Կոնգոյի թագավոր Ալֆոնսո I-ի կողմից։ Նա պորտուգալացիներին ցույց է տվել, որ ինքը ղեկավարում է այս տարածքը, ինչպես նաև Կոնգո գետի հյուսիսային ափին գտնվող մի շարք այլ վայրերում։ Պորտուգալացի վաճառականները, որոնք հետաքրքրված էին պղնձի, փղոսկրի վաճառքով և ստրկավաճառությամբ, սկսել են առևտրային կետեր բացել։ Նրանցից մեկը Ռեյնո դու Կակոնգոն էր, որը հիմնադրվել է 17-րդ դարի 20-ական թվականներին։ Ռեյնոն 18-րդ դարում դարձել է կարևոր առևտրային կենտրոն, որտեղ պարբերաբար այցելում էին Մեծ Բրիտանիայից, Ֆրանսիայից, Նիդերլանդներից և Պորտուգալիայից ժամանած նավեր։
1885 թվականի փետրվարի 1-ին Պորտուգալիայի թագավորությունը և տեղական աֆրիկյան կառավարիչները կնքել են Սիմուլամբուկի պայմանագիրը, որի արդյունքում ստեղծվել է Կաբինդայի պրոտեկտորատը, որը ներառում էր Կակոնգոյի թագավորությունը։ 1885 թվականի ապրիլի 30-ին Բեռլինի կոնֆերանսի անդամները սահմանների վերագծման արդյունքում Կաբինդան Անգոլայից բաժանել են Բելգիային փոխանցված հատվածով։ 
1886 թվականին Պորտուգալական Կոնգոյի Առաքելական պրեֆեկտուրան Մաբանզա Կոնգոյից տեղափոխվել է Կակոնգո և այնտեղ մնացել մինչև 1914 թվականը։ Հետո տեղափոխվել է Կաբինդա։ Չնայած դրան, Կակոնգո քաղաքը մնացել է քրիստոնեական կարևոր կենտրոն մինչև 1940 թվականը։ Այս շրջանի ժառանգությունը Լանդանա առաքելության եկեղեցին է, որը բացվել է 1904 թվականին։ Ներկայումս եկեղեցին ստացել է մշակութային ժառանգության կարգավիճակ։
Մունիցիպալիտետը ստեղծվել է 1941 թվականի հունվարի 8-ին և մինչև 1975 թվականը կոչվում էր «Վիլա Գիլմերո Կապելո».


== Նկարագրություն ==
Մունիցիպալիտետը բաղկացած է գլխավոր կոմունայից՝ Կակոնգո քաղաքից, և Դինջա ու Մասսաբի կոմունաներից։ Տարածքը կազմում է 1 732 կմ²։ Մունիցիպալիտետի բնակչությունը 39 076 մարդ է (2014 թվականի տվյալներով)։ 


== Ծանոթագրություններ ==
Սուրայա Կաջար-Սերգեևա

Սուրայա Սադրադինովնա Կաջար-Սերգեևա (ապրիլի 18 (մայիսի 1), 1910, Շուշի, Կովկասի փոխարքայություն, Ռուսական կայսրություն - հուլիսի 27, 1992(1992-07-27), Բաքու, Ադրբեջան), ադրբեջանցի խորհրդային երգչուհի (մեցցո-սոպրանո)։ Ադրբեջանական ԽՍՀ և ՀԽՍՀ ժողովրդական արտիստուհի։ 1964 թվականից ԽՄԿԿ անդամ։


== Կենսագրություն ==
1927-1939 թվականներին եղել է Միրզա Ֆաթալի Ախունդովի անվան օպերայի և բալետի թատրոնի արտիստուհի։ Կերտել է կանանց բանաստեղծական կերպարներ՝ Լեյլի, Ասլի, Ասյա (Ուզեիր Հաջիբեկովի «Լեյլի և Մեջնուն», «Ասլի և Քերիմ», «Արշին մալ ալան»), Շահ Սենեմ (Զ. Հաջիբեկովի «Աշուղ Ղարիբ») և այլն։ 1940 թվականից Ադրբեջանի Մուսլիմ Մագոմաևի անվան պետական ֆիլհարմոնիայի մեներգչուհի էր։ Հանդես է եկել ադրբեջանական դասական մուղամների, հայկական, վրացական ժողովրդական և խորհրդային կոմպոզիտորների երգերի կատարումներով։
Մարտին Խուբլարյան

Մարտին Հայկի Խուբլարյան (մարտի 5, 1935(1935-03-05), Բոլնիս-Խաչեն, Վրաստան - հուլիսի 27, 2009(2009-07-27), Մոսկվա, Ռուսաստան), հայազգի ռուս ջրաբան և ջրաերկրաբան։ Տեխնիկական գիտությունների դոկտոր (1975): ՌԳԱ ակադեմիկոս (1994, թղթակից անդամ՝ 1984 թվականից։


== Կենսագրություն ==
Մարտին Խուբլարյանը ծնվել է 1935 թվականի մարտի 5-ին, Բոլնիս-Խաչեն (Վրաստանի Բոլնիսի շրջան) գյուղում։ 1958 թվականին ավարտել է Հայկական գյուղատնտեսական ինստիտուտը։ 1959-1961 թվականներին աշխատել է ՀՀ ԳԱԱ էներգետիկայի և հիդրավլիկայի ինստիտուտում, 1968-1979 թվականներին՝ Հիդրոտեխնիկայի և մելորացիայի համամիութենական գիտահետազոտական ինստիտուտում։ 1979-1988 թվականներին՝ ԽՍՀՄ (1991 թվականից՝ ՌԳԱ) ջրային հիմնահարցերի ինստիտուտի փոխտնօրեն, 1988-2003 թվականներին՝ տնօրեն։ 2003 թվականից՝ ՌԳԱ խորհրդական, ՌԳԱ «Ջրային ռեսուրսներ» (ռուսերեն) հանդեսի գլխավոր խմբագիր։
Աշխատանքները վերաբերում են ցամաքային ջրային պաշարների, շրջակա միջավայրի վրա երաշտի և հեղեղների ազդեցությունների ուսումնասիրությանը։ Շրջակա միջավայրի պահպանման միջազգային փորձագետ (1985): ՌԳԱ «Ջրային ռեսուրսներ» մասնագիտական խորհրդի նախագահ։
Մահացել է 2009 թվականի հուլիսի 27-ին։ Թաղված է Մոսկվայի Տրոեկուրովյան գերեզմանատանը (14-րդ տեղամաս)։


== Անդամակցություն ==
Երկրի մասին գիտության բաժանմունքի բյուրոյի անդամ։
ԽՍՀՄ ԳԱ թղթակից անդամ (1984, դեկտեմբերի 26, 1991 թվականից՝ ՌԳԱ)


== Պարգևներ ==
Պատվո շքանշան (1999)՝ ազգային գիտության զարգացման գործում ունեցած մեծ ավանդի, բարձր որակավորում ունեցող անձնակազմի պատրաստման և Ռուսաստանի գիտությունների ակադեմիայի 275-ամյակի կապակցությամբ
Ֆ. Պ. Սավարենսկոյի անվան մրցանակ (1995)՝ «Водные потоки: модели течений и качества вод суши» մենագրության համար


== Երկեր ==
«Водные потоки: модели течений и качество вод суши» (премия им. Ф. П. Саваренского; 1994).
«Моделирование процессов интрузии в эстуариях и подземных водоносных горизонтах».
«Водные ресурсы: рациональное использование и охрана».
Цикл работ «Антропогенное воздействие на водные ресурсы Севера и его экологические последствия (разработка теоретическихоснов определения критических антропогенных нагрузок» награждён (в соавторствес чл.-корр. РАН Т. И. Моисеенко) — главная премия МАИК — «Наука/Интерпериодика».


== Ծանոթագրություններ ==
Հարունա Կոձիմա

Հարունա Կոձիմա (ճապ.՝ 小嶋陽菜, ապրիլի 19, 1988(1988-04-19), Սայտամա, Ճապոնիա), ճապոնացի իդոլ, երգչուհի և դերասանուհի, ճապոնական «AKB48» փոփ խմբի A թիմի մասնակից։


== Կենսագրություն ==
Հարունա Կոձիման ծնվել է 1988 թվականի ապրիլի 19-ին, Ճապոնիայի Սայթամա պրեֆեկտուրայում։
Շոու բիզնեսում սկսել է իր կարիերան 1998 թվականից, որպես ճապոնական «Angel Eyes» իդոլ-խմբի մասնակից, որը կազմալուծվել է 2001 թվականին։
2005 թվականի հունիսին մասնակցել է ճապոնական «AKB48» իդոլ-խմբի առաջին լսումներին։ Խումբը եկույթ է ունեցել 2005 թվականի դեկտեմբերից, դրանից հետո Հարունան ընդգրկվել է A խմբում։
2006 թվականի հոկտեմբերի 25-ին, ելույթ է ունեմում «AKB48» խմբում իր «Aitakatta» սինգլով։
2008 թվականի սեպտեմբերին, Կոձիման հայտարարել է իր «No Sleeves» խմբում Մինամի Տակահասիի և Մինամի Մինեգիսի հետ երլույթի մասին։
2009 թվականին կայացած ընտրության ժամանակ նրա 13-րդ սինգլը զբաղեցրեց 6-րդ հորիզոնականը։
2008 թվականի հոկտեմբերի 10-ին, TV Tokyo-ն սկսեց հեռարձակել «Mendol: ikemen idol» սերիալը, Հարունա Կոձիման, Մինամի Տակահասին և Մինամի Մինեգիսը խաղում էին տղաների դերերում։


== Սկավառակագրություն ==


== Ծանոթագրություններ ==


== Արտաքին հղումներ ==
AKB48 / Кодзима Харуна Archived 2011-01-01 at the Wayback Machine.
Харуна Кодзима, профиль на сайте Oricon
Հարունա Կոձիմա Թվիթթերում
Հարունա Կոձիմա (անգլ.) Internet Movie Database կայքում
Զիլան Տիգրիս

Զիլան Տիգրիս (1972, Դիարբեքիր, Թուրքիա - փետրվարի 6, 2023(2023-02-06), Դիարբեքիր, Թուրքիա), հայազգի երգիչ Թուրքիայում։


== Կենսագրություն ==
Զիլան Տիգրիսը ծնվել է Տիգրանակերտ (Դիարբեքիր) քաղաքում, որտեղ և ստացել է իր տարրական, միջնակարգ և բարձրագույն կրթությունը։ Նրա և՛ մայրը, և՛ հայրը էթնիկ հայեր են։ 2015 թվականին Զիլան Տիգրիսը մասնակցել է Սփյուռքի նախարարության կողմից կազմակերպված «Արի տուն» ծրագրին, որի շրջանակներում էլ այցելել է Հայաստան։
Երգչուհու մորական տատն իր ամբողջ ընտանիքը կորցրել է հայոց ցեղասպանության ժամանակ, ողջ է մնացել միայն մեկ քույրը։ Նրա տատիկին որդեգրել է մի գնդապետ, իսկ տատիկի քրոջը վաճառել են շուկայում։


== Երաժշտություն ==
Զիլան Տիգրիսը երաժշտությամբ էր զբաղվում մոտ 3 տասնամյակ։ Թողարկել է երկու ալբոմ՝ 1992 և 1998 թվականներին, որոնք բաղկացած են միայն քրդերեն երգերից։ 1989 թվականին Տիգրանակերտում ստեղծել է առաջին մանկական երգչախումբը, իսկ 2005 թվականին ստեղծել է քաղաքի առաջին կանացի երգչախումբը։ Երգել է քրդերենով, թուրքերենով և հայերենով։


== Մահ ==
2023 թվականի փետրվարի 6-ին Թուրքիայի հարավ-արևմուտքում տեղի ունեցավ 7.8 մագնիտուտ ուժգնությամբ ավերիչ երկրաշարժ, որին զոհ գնացին տասնյակ հազարավոր մարդիկ։ Փետրվարի 7-ին հայտնի դարձավ, որ փլատակների տակ է նաև Զիլան Տիգրիսը։ Երկու օր հետո, փետրվարի 9-ին փլատակների տակից մահացած են հանել հայազգի երգչուհուն և իր ամուսին Զալդաշ Չանքայանին։


== Ծանոթագրություններ ==
Լևաշովո (այլ կիրառումներ)

Լևաշովո, կարող է վերաբերել՝

Լևաշովո - գյուղ Ռուսաստանի Յարոսլավլի մարզի Նեկրասովսկի շրջանի կազմում։
Լևաշովո - գյուղ Ռուսաստանի Սմոլենսկի մարզի Յարցևսկի շրջանի կազմում։
Կորուսյալ սերունդ

«Կորուսյալ սերունդ» (անգլ.՝ Lost Generation, ֆր.՝ Génération perdue), բնորոշում, որը կիրառվում է ամերիկյան և արևմտաեվրոպական գրողների վերաբերյալ, որոնք իրենց երկերում արտահայտել են 1914-1918 թվականների աշխարհամարտի ողբերգական փորձը, խոր հիասթափությունը քաղաքակրթությունից, իդեալների կորուստը, մարդու խորթացումը հանրությունից։ «Կորուսյալ սերնդի» ներկայացուցիչներ են համարվում Էռնեստ Հեմինգուեյը, Ուիլյամ Ֆոլքները, Ջոն Դոս Փասոսը, Ֆրենսիս Սքոթ Ֆիցջերալդը, Էրիխ Մարիա Ռեմարկը, Այսեդորա Դունկանը, Ջոն Հենրի Օ'Հարան, Նաթանիել Ուեսթը, Շերվուդ Անդերսոնը։ «Կորուսյալ սերնդի» գրողներին հատուկ է ստոիկյան պեսիմիզմի պաթոսը։ Է. Հեմինգուեյն օգտագործեց Գերտրուդա Սթեյնի «կորուսյալ սերունդ» արտահայտությունը «Եվ ծագում է արևը» վեպում (1926 թվական) որպես բնաբան։ 30-ական թվականներին կորցնելով իր սրությունը՝ 2-րդ աշխարհամարտից հետո (1939-1945 թվականներ) թարմացավ «կոտրված սերնդի կատաղած երիտասարդ մարդկանց» (Մեծ Բրիտանիա), «վերադարձածների սերնդի» (Ֆրանսիա) ստեղծագործությունների մեջ։


== Տես նաև ==
Կոտրված սերունդ


== Ծանոթագրություններ ==
Երիցավանք

Երիցավանք, 5-11-րդ դարերի ճարտարապետական հուշարձան։ Գտնվում է Հայաստանի Կապանի շրջանի Արծվանիկ գյուղից արևելք, բարձր սարահարթի վրա։ Հիմնադրել է Սյունյաց մետրոպոլիտ Երիցակը 5-րդ դարում։
Երիցավանքի Սուրբ Նախավկա եկեղեցին, կառուցված կիսամշակ բազալտե քարերից, իր հորինվածքով եզակի է հայ ճարտարապետության մեջ, այն արևելքից արևմուտք ձգված միանավ թաղածածկ դահլիճ է, որի ընդերկայնական՝ հյուսիսային և հարավային պատերը բաց կամարաշարեր են։ Եկեղեցին հետագայում, հավանաբար պաշտպանական նպատակով, շրջափակվել է կրկնակի պատերով։ Երբեմնի համալիրից պահպանվել են պարիսպների հետքերը և մատուռի ավերակները։
Հալերնդորֆ

Հալերնդորֆ (գերմ.՝ Hallerndorf), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 3949 մարդ։ Զբաղեցնում է՝ 41.33 կմ² տարածք։ Պաշտոնական կոդ՝ 09 4 74 133։
Կոմունան ստորաբաժանվում է 7 գյուղական շրջանների։
2015 թվականի դեկտեմբերի 31-ի տվյալներով Հալերնդորֆի մունիցիպալիտետի բնակչությունը կազմել է 4077 մարդ։


== Ծանոթագրություններ ==


== Արտաքին հղումներ ==
Պաշտոնական էջ
Յոսիպ Բրեկալո

Յոսիպ Բրեկալո (խորվ.` Josip Brekalo, հունիսի 23, 1998, Զագրեբ, Դինամո), խորվաթ ֆուտբոլիստ, հարձակվող։ Հանդես է գալիս գերմանական «Շտուտգարտ»-ի և Խորվաթիայի Մ21 հավաքականի կազմում։


== Ակումբային կարիերա ==
Բրեկալոն իր կարիերան սկսել է հարազատ «Դինամո Զագրեբ» ֆուտբոլային ակումբի կազմում։ Թիմի կազմում իր դեբյուտը ֆուտբոլիստը նշել է 2015 թվականի դեկտեմբերի 19-ին` «Ինտեր Զապրեշիչ»-ի դեմ խաղում։
2016 թվականի մայիսի 15-ին 6 միլիոն եվրոյի դիմաց Յոսիպը տեղափոխվել է Բունդեսլիգան ներկայացնող «Վոլֆսբուրգ»։
2017 թվականի հունվարի 31-ին վարձակալական հիմունքներով Յոսիպ Բրեկալոն տեղափոխվել է «Շտուտգարտ»։ Թիմի կազմում իր առաջին գոլը խորվաթ ֆուտբոլիստը խփել է 2017 թվականի փետրվարի 17-ին` «Հայդենհայմ»-ի դեմ խաղում։


== Միջազգային կարիերա ==
2015 թվականին` Խորվաթիայի երիտասարդական հավաքականի կազմում Բրեկալոն մասնակցել է Բուլղարիայում կայացած Եվրոպայի առաջնությանը։ Նա մասնակցել է Բուլղարիայի, Ավստրիայի, Իսպանիայի, Բելգիայի և Իտալիայի հավաքականնների դեմ խաղերին։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Բորիս Բլյումին

Բորիս Բլյումին (անգլ.՝ Boris Blumin, հունվարի 11, 1908(1908-01-11), Սանկտ Պետերբուրգ, Ռուսական կայսրություն - փետրվարի 16, 1998(1998-02-16), Թրենթոն, ԱՄՆ) ռուս-հրեական ծագմամբ կանադացի շախմատիստ։


== Կենսագրություն ==
Ծնվել է 1907 թվականի դեկտեմբերի 29-ին, Ռուսական կայսրությունում։ Հոկտեմբերյան հեղափոխությունից հետո նա ընտանիքի հետ տեղափոխվել է Կանադա։ Բազմիցս մասնակցել է Կանադայի առաջնություններին։ 1936 և 1937 թվականներին եղել է Կանադայի չեմպիոն, բացի այդ, երկու անգամ նվաճել է բրոնզե մեդալ (1934 և 1935 թվականներին)։ 1933 թվականից 1939 թվականներին ընկած ժամանակահատվածում հինգ անգամ նվաճել Մոնրեալի առաջնությունը։ 1938 թվականին ԱՄՆ բաց առաջնությունում նվաճել է բրոնզե մեդալ։
1939 թվականի օգոստոսին տեղափոխվել է ԱՄՆ։ Նախնական շրջանում ապրել է Նյու Յորքում, որից հետո՝ Տրենտոնում։ Նա հանդես է եկել տեղի շախմատի մրցումներում։ Վերջին մարզական նվաճումը եղել է 1986 թվականին՝ Համիլթոնի շախմատային ակումբի առաջնությունում։
Կյանքի վերջին տարիներին Բորիս Բլյումին տառապել է Ալցհեյմերի հիվանդությամբ։ Նա մահացել է ԹրենթոնԻ իր տանը՝ կնոջ՝ Նելլի Օլշանսկայայի (1908-2008) և որդու՝ Էդվարդ Իսրայել Բլումինի (1950-2000) ներկայությամբ։


== Մարզական նվաճումներ ==


== Ծանոթագրություններ ==


== Արտաքին հղումներ ==
Պարտիաները Chessgames կայքում
Անձնական քարտը 365Chess կայքում
Իոսիֆ Բաշկո

Իոսիֆ Բաշկո (լատիշ․՝ Jāzeps (Jezups) Baško, դեկտեմբերի 27, 1888(1888-12-27), Kastīre, Դվինսկի գավառ, Վիտեբսկի նահանգ, Ռուսական կայսրություն - մայիսի 31, 1946(1946-05-31), ԽՍՀՄ), ռուսական, խորհրդային և լատվիական բանակի ռազմական գործիչ։ Օդաչու։ Ռուսական կայսերական բանակի գնդապետ և լատվիական բանակի գեներալ, «Կիևյան Իլյա Մուրոմեց» ռմբակոծիչների և «Կարմիր ЭВК»-ի հրամանատար։
Լատվիայի Ռազմաօդային ուժերի հրամանատար, գրանցված է լավագույն օդաչուների Ոսկե գրքում։ Ավիացիայի վերաբերյալ լատիշերեն առաջին գրքի հեղինակ։


== Կենսագրություն ==
Իոսիֆ Բաշկոն ծնվել է Վիտեբսկի նահանգի Դվինի գավառի Յասմույժսկի շրջանի Կաստիր գյուղում (ժամանակակից Լատվիայի տարածքում Ռիեբինսկի մարզի Ռուշոնի շրջան), բելառուս գյուղացի կաթոլիկի ընտանիքում։ Ավարտել է Նիկոլաևի ինժեներական ուսումնարանը և Սպայական օդագնացության դպրոցը։ 1914 թվականի հոկտեմբերին գործուղվել է «Իլյա Մուրոմեց» օդանավային էսկադրա, որտեղ օդանավի հրամանատարի օգնականից հասնում է մինչև մարտական ջոկատի հրամանատարի պաշտոնին։ Ռուսական կայսերական բանակում ծառայության ընթացքում ստացել է գնդապետի կոչում։
1917 թվականի հունվարին, վարելով «Իլյա Մուրոմեց» օդանավը, սահմանում է համաշխարհային ռեկորդ, բարձրանալով մինչև 5200 մետր։ Վերելքը դադարեցվում է անձնակազմի սուր թթվածնային քաղցի պատճառով։ Կամավոր մտնում է Կարմիր բանակ, 3-րդ մարտական ջոկատի ընդհանուր ժողովում հաստատվում է  մարտական ջոկատի պետ, միաժամանակ ընտրվում է  «Իլյա Մուրոմեց-Կիևյան» օդանավի հրամանատար։ 1918 թվականին  «մուրոմեց»-ով փախչում է լեհական գերությունից։ 1918 թվականի հունիսի 1-ին  Բանվորա-գյուղացիական Կարմիր բանակի Գլխավոր հրամանատարությունը հրաման է արձակում «Հին ռուսական էսկադրայի բազայի վրա «Իլյա Մուրոմեց» օդանավի էսկադրայի վերստեղծման վերաբերյալ»։ 1918 թվականի հուլիսի 8-ին էսկադրայի հրամանատար է նշանակվում Բաշկոն։
1921 թվականի մայիսին Բաշկոին  ազատում են Կարմիր բանակից, և նա վերադառնում է հայրենիք։ Շուտով նրան ընդունում են ծառայության լատվիական բանակում։ 1938 թվականի փետրվարի 18-ին նշանակվում է լատվիական ավիացիայի պետ։ 1940 թվականի մայիսի 10-ին ստանում է գեներալի կոչում, օգոստոսի 13-ին ազատվում է ծառայությունից «հիվանդության պատճառով»։ Բնակվում է Յասմույժսկի իր կալվածքում։ 1943 թվականին ավիացիոն վթարներից ստացած բազմաթիվ վնասվածքներից և վերքերից մասնակիորեն կորցնում է տեսողությունը։
Հուշեր է գրել Առաջին համաշխարհայի պատերազմի մասին, որը հրատարակվում է Լատվիայում 1939 թվականին «Թշնամու հողի վրա» վերնագրով։ Բաշկովի հուշերը ռուսերեն չեն հրատարակվել։


== Հրատարակություններ ==
«Aviācijas taktika»
«Aviācijas darbība piemēros»
«Latviešu konversācijas vārdnīca» (раздел авиации)
«Ātruma grafika»


== Գրականություն ==
М. Л. Дольников, М. Л. Дольникова. Икары российского неба.


== Ծանոթագրություններ ==


== Արտաքին հղումներ ==
БАШКО Иосиф Станиславович - биография на Retroplan.ru
биография (англ) Archived 2016-07-17 at the Wayback Machine.
биография (лат.)
Ģenerālis no Latgales(չաշխատող հղում)
Գաբլինգեն

Գաբլինգեն (գերմ.՝ Gablingen), կոմունա Գերմանիայում, Բավարիա երկրամասում։
Մտնում է Աուգսբուրգի շրջանի կազմի մեջ։ Գտնվում է Շվաբիա վարչական շրջանի ենթակայության տակ։ Բնակչությունը 4640 մարդ է (ըստ 2010 թվականի դեկտեմբերի 31ի տվյալների)։ Տարածքը 26.74 կմ² է։ Պաշտոնական կոդը՝ 09 7 72 145։


== Ծանոթագրություններ ==


== Արտաքին հղումներ ==
պաշտոնական կայք
Յումուրթալըգ

Յումուրթալըգ, ավան Արևմտյան Հայաստանում, Կիլիկիայի Ադանայի նահանգի Ջեբելբերեքեթի գավառում։ Գտնվում էր Հայոց ծոցի հյուսի-արևմտյան ափին, Այաս նավահանգստից 10 կմ արևմուտք։
Հանդիսանում էր Յումուրթալըգ գյուղախմբի կենտրոնը։


== Օգտակար հանածոներ ==
Շրջակայքում կար քարածխի պաշարներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Իտապորան դու Տոկանտինս

Իտապորան դու Տոկանտինս (պորտ.՝ Itaporã do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 1687 մարդ՝ 2006 թվականի տվյալներով։ Գրավում է 918,916 կմ2 տարածք։ Բնակչության խտությունը՝ 1,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 8.166.538,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.945,19 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,709 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Իտապորան դու Տոկանտինսի մասին
Լոցո Ատեստինո

Լոցո Ատեստինո (իտալերեն՝ Lozzo Atestino), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 3101 մարդ։ Բնակչության միջին խտությունը 135 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 35034։ Հեռախոսային կոդ՝ 0429։


== Ծանոթագրություններ ==
Դրապո Ռուժ

«Դրապո Ռուժ» (ֆր. «Le Drapeau Rouge» — «Կարմիր դրոշ»), հնգօրյա թերթ։ Հանդիսացել է Բելգիայի կոմկուսի ԿԿ-ի օրգանը։ Լույս է տեսել 1921-1991 թվականներին, Բրյուսելում, կոմունիստական «Էքսպլոր» («Explore») և «Ուվրիե կոմյունիստ» («Ouvrier communist») թերթերի միավորումից հետո։ 1949 թվականից սկսել է տպագրել կիրակնօրյա «Դրապո ռուժ-մագազին» հատուկ հավելվածը։
Պլաստիցի

Պլաստիցի (ռուս.՝ Пластицы), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նորվեգիայի սահմանադրություն

Էիդսվոլյան սահմանադրություն 1814 (նորվ.՝ the Constitution of the Kingdom of Norway), Նորվեգիայի սահմանադրություն, որը հաստատվել է 1814 թվականի մայիսի 17-ին Էիդսվոլում (Eidsvoll) պետական ժողովում (Riksforsamlingen): Սահմանադրությունը ընդունվեց այն ժամանակ, երբ Դանիան նորվեգական թագից հրաժարվեց հօգուտ Շվեդիայի (Քիլի հաշտության պայմանագրեր)։ Սահմանադրության ընդունողներից է եղել պատմաբան, գրող, պետական ծառայող Յակոբ Աալը։
Սահմանադրությամբ Նորվեգիան հռչակվեց անկախ պետություն, որի բարձրագույն պետական մարմինը խորհրդարանն է՝ Սթորթինգը, որը ունի օրենսդրական և ֆինանսական լայն իրավասություններ։ Խորհրդարանի ձևավորվումը իրականացվում է ուղղակի ընտրությունների միջոցով։ Գործադիր իշխանությունը իրականացնում է թագավորը։ Վերջինս իրավունք չունի ցրել խորհրդարանը՝ ունենալով միայն հետաձգող վետոյի իրավունք։
Համաձայն սահմանադրության՝ երկրում պետք է տիրի խոսքի, մամուլի, ձեռնարկատիրության ազատություն, անձնական կյանքի անձեռնմխելիություն և այլն։
Շվեդիայի և Նորվեգիայի միացյալ թագավորությունը (1814 թ.) (Շվեդիա) պարտավորվում էր ընդունել նորվեգական նոր սահմանադրությունը որոշակի փոփոխություններով, որոնք պայմանավորվում էին միության պայմանագրով։
1814 թվականին ընդունված Էիդսվոլյան սահմանադրությունը որոշ փոփոխությունների ենթարկվելուց հետո (1905 թ., 1936 թ., 1946 թ. և այլն) ներկայումս էլ հանդիսանում է Նորվեգիայի սահմանադրությունը՝ երկրի գլխավոր իրավական փաստաթուղթը։ Յուրաքանչյուր տարվա մայիսի 17-ին Նորվեգիայում նշվում է անկախության օրը (Նորվեգիայի սահմանադրության օր)։


== Ծանոթագրություններ ==


== Արտաքին հղումներ ==
Конституция Норвегии (Королевства Норвегия) от 17 мая 1814г. Л. А. Окунькова. (ռուս.)
Աստերոիդների ցանկ (326901-327000)

Աստերոիդների ցանկ (326801-326900)  • Աստերոիդների ցանկ  • Աստերոիդների ցանկ (327001-327100)
 Աստերոիդների ցանկ (326801-326900)  • Աստերոիդների ցանկ  • Աստերոիդների ցանկ (327001-327100)
Կորան (Կանտալի գավառ)

Կորան (ֆր.՝ Coren), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 437 մարդ, բնակչության խտությունը` 25.92 մարդ/կմ²։ Բնակավայրը զբաղեցնում է 16.86 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 60 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 279 աշխատունակ (15-64 տարեկան)  բնակիչ, որոնցից ակտիվ էին 210-ը, իսկ ոչ ակտիվները` 69։ Ակտիվության ցուցանիշը կազմում է 75,3 %։ 210 աշխատունակ մարդկանցից աշխատել է 200 անձ (109 տղամարդ և 91 կին)։ Գործազուրկ են եղել 10 անձ (4 տղամարդ և 6 կին)։ 69 անաշխատունակներից 15-ը եղել են աշակերտներ կամ ուսանողներ, 40-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Տիմուր Էյվազով

Տիմուր Էյվազով (ռուս.՝ Тиму́р Рафаи́лович Эйва́зов, հունիսի 16, 1971(1971-06-16)), ռուս դիվանագետ։


== Կենսագրություն ==
1993 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, իսպաներենին և անգլերենին։
1993 թվականից զբաղվում է դիվանագիտական գործունեությամբ։

2012 թվականից մինչև 2017 թվականը Ֆրանսիայում եղել է Ռուսաստանի Դաշնության դեսպանատան խորհրդական-դեսպանորդ։
2017-2019 թվականներին եղել է Ռուսաստանի կառավարության նախագահի առաջին տեղակալի քարտուղարության ղեկավարի տեղակալ։
2019 թվականի մայիս-նոյեմբեր ամիսներին եղել է Ռուսաստանի արտաքին գործերի նախարարության չորրորդ եվրոպական դեպարտամենտի փոխտնօրեն։
2019 թվականի նոյեմբերի 18-ից Սլովենիայում հանդիսանում է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2012 թվականի հուլիսի 16)


== Ծանոթագրություններ ==


== Արտաքին հղումներ ==
Կենսագրությունը ՌԴ ԱԳՆ կայքում
Յարովսկի գյուղական խորհուրդ (Կրոլեվեցկի շրջան)

Յարովսկի գյուղական խորհուրդ  (ուկրաիներեն՝ Яровська сільська рада), Ուկրաինայի Սումիի մարզի Կրոլևեցկի շրջանում։
2001 թվականի տվյալներով Յարովսկի գյուղական խորհրդում բնակվում էր 492 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օկոն

Օկոն, Սև քար, ձմեռանոց և գյուղատեղի Հայաստան Տավուշի մարզում, Իջևան քաղաքից 16 կմ հյուսիս, Սևքար գյուղի մոտակայքում։ 1926 թ. ուներ 160, 1939 թ.՝ 91 հայ բնակիչ։ Գտնվում է Ենոքավան գյուղից 17 կմ հարավ-արևմուտք, «Օկոն» հանդամասում։ Նշված է Ենոքավանի պատմության և մշակույթի անշարժ հուշարձանների ցանկում։


== Պատկերասրահ ==

		
		
		


== Ծանոթագրություններ ==
Վյաչեսլավ Զինկով

Վյաչեսլավ Սերգեևիչ Զինկով (ռուս.՝ Вячеслав Сергеевич Зинков, մայիսի 26, 1993(1993-05-26)[…], Պետրոզավոդսկ, Ռուսաստան), ռուս ֆուտբոլիստ, «Շիննիկ» ֆուտբոլային ակումբի կիսապաշտպան։


== Կարիերա ==
Վյաչեսլավ Զինկովը երիտասարդական առջնությունում իր նորամուտը կատարել է 2011 թվականին՝ 14-րդ տուրի՝ «Վոլգայի» դեմ խաղում փոխարինելով Սերգեյ Պետրովին։ 2013 թվականին Լուչանո Սպալետտին նրան ընդգրկել է հիմնական թիմի կազմում, մայիսի 26-ին Զինկովը առաջնության 30-րդ տուրում կատարել է նորամուտը Պրեմիեր Լիգայում՝ «Ամկարի» դեմ խաղի 86-րդ րոպեին փոխարինելով Պավել Մոգիլևեցին։ 2013 թվականին դարձել է «Զենիթ-2» պահեստային թիմի ավագը, որը հանդես էր գալիս երկրորդ դիվիզիոնում։ 2016 թվականի ամռանը «Զենիթ-2»-ից տեղափոխվել է «Կռիլյա Սովետով», որի հետ պայմանագիրը կնքվել է 3 մրցաշրջանի համար։ 2018 թվականին փետրվարին վարձավճարով ուղարկվել է «Զենիթ-2» մինչև մրցաշրջանի ավարտը։ Վարձավճարի ավարտից հետո պայմանագիրը խզվել է երկու ակումբների հետ, և Զինկովը մի քանի ամիս մնացել է առանց թիմի, իսկ ձմռանը տեղափոխվել է Մոսկվայի «Վելես» ակումբ, որը հանդես էր գալիս ՊՖԼ-ում։
2019 թվականի հուլիսի 11-ին երկամյա պայմանագիր է կնքել Յարոսլավլի «Շիննիկ» ակումբի հետ։


== Ձեռքբերումներ ==
«Զենիթ»Ռուսաստանի գավաթի դափնեկիր - 2015/16


== Վիճակգրություն ==
2018 թվականի մայիսի 12-ի դրությամբ


=== Երիտասարդական առաջնություն Պրեմիեր Լիգայի ակումբների միջև ===
2018 թվականի մայիսի 12-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Պրոֆիլը transfermarkt.com կայքում(անգլ.)
Արդյունաբերական սառնարան

Արդյունաբերական սառնարան՝ շուտ փչացող սննդամթերքը և այլ մթերքներ ցածր ջերմաստիճաններում պահելու համար նախատեսված կառույց։ Խոշոր արդյունաբերական սառնարանը (որը գործում է որպես ինքնուրույն ձեռնարկություն) բաղկացած է ավտոմոբիլային և երկաթուղային հարթակներ ունեցող պաղեցվող պահեստից, սառնարանային տեղակայանքի մեքենայական և կոնդենսատորային բաժանմունքից, խտարանից, շրջանառու ջրամատակարարման պոմպակայանից և այլ շենքերից ու կառույցներից։ Ըստ նշանակման արդյունաբերական սառնարանները լինում են արտադրական՝ պաղեցված կամ սառեցված սննդամթերքի սառը մշակման և պահման համար, բաշխիչ՝ արդյունաբերական կենտրոններն ու քաղաքները տարվա ընթացքում սեզոնային սննդամթերքով հավասարաչափ սպասարկելու համար, և առևտրական (առևտրի բազաներում, խանութներում, ճաշարաններում և այլ օբյեկտներում մթերքը կարճատև պահելու համար)։ Արդյունաբերական սառնարաններում նախատեսված են տարբեր ջերմաստիճանային ռեժիմներով սառնարանային խցիկներ։ Բոլոր սառնարանային խցիկները սարքավորվում են ջերմամեկուսիչ դռներով։
Պոդլուբովո (գյուղ, Կարաիդելսկի շրջան)

Անվան այլ կիրառումների համար տե՛ս՝ ՊոդլուբովոՊոդլուբովո (ռուս.՝ Подлубово, բաշկիրերեն՝ Подлуб), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 459 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)